এবারে সেক্সি সানির সঙ্গে অলোকনাথ। কি চমকে গেলেন তো? ভাবছেন বলিউডে কি নায়কের এতই আকাল?
আসলে, তামাক বিরোধী প্রচারের জন্য একটি মজার বিজ্ঞাপন তৈরি করা হচ্ছে। এই বিজ্ঞাপনেই সানির সঙ্গে অভিনয় করেছেন অলোকনাথ। বিজ্ঞাপনে হরিয়ানার একজন মহিলার চরিত্রে দেখা যাবে সানিকে। ধুমপানের জেরে ক্যানসার হয়ে মানুষের মৃত্যু হতে পারে, বিজ্ঞাপনে এই বার্তাই দেওয়া হবে। সানি, অলোকনাথ ছাড়াও অভিনেতা দীপক ডোবরিওয়াল এই বিজ্ঞাপনে অভিনয় করেছেন। বিজ্ঞাপনে পুরনো রীতি-আচারে বিশ্বাসী এক ‘বাবুজি’-র ভূমিকায় দেখা যাবে অলোকনাথকে। বিজ্ঞাপনের গল্প অনুযায়ী, নিজের শেষ ইচ্ছায় সানির সঙ্গে দেখা করতে চান দীপক। কিন্তু তাতে বাগড়া দেন অলোকনাথ। আর এখানেই গল্পের ট্যুইস্ট।
ধুমপান থেকে ক্যানসার এবং তার জেরে মৃত্যু। এমন সিরিয়াস বিষয়কে আরও বেশি সংখ্যক মানুষের কাছে পৌঁছে দেওয়ার জন্যে হাল্কা চালে এই বিজ্ঞাপন তৈরির সিদ্ধান্ত নেওয়া হয়েছে।